Obama vil sperre Guantanamo-fanger inne på ubestemt tid
Pentagon opplyser at det dreier seg om in alt 46 fanger, som de ikke vil reise tiltale mot og stille for retten fordi de uansett utfall blir ansett for å være for farlige til å kunne løslates. Menneskerettighetsorganisasjoner har lenge krevd en oversikt over hvilke fanger USA nekter å stille for retten. - Regjeringens kategorier, i likhet med metoden de bruker for å sortere fangene i dem, er fundamentalt gal, mener Zeke Johnson i Amnesty International. - I henhold til folkeretten har alle disse fangene enten krav på å bli tiltalt, slik at de kan prøve sin sak i en føderal domstol, eller å bli løslatt, sier han. Blant de 46 fangene kommer 26 fra Jemen, ti av dem er afghanere, tre er saudiarabere, to er kuwaitere, to er libyere, én er kenyaner, én er marokkaner og én er somalier. Obama lovet før han ble valgt til president i 2008 å stenge fangeleiren på Guantanamo-basen, men fem år senere sitter fortsatt 166 menn innesperret der.
President Barack Obamas administrasjon har for første gang identifisert Guantanamo-fangene som de ønsker å sperre inne på ubestemt tid.